સૌથી નવાઇની વાત એ છે કે, ૯ મે, ૨૦૧૮ના રોજ હાઇકોર્ટે કલેક્ટરના હુકમને પડકારતી પિટિશનના સંદર્ભમાં એવી સૂચના આપી હતી કે, આ કેસની સુનાવણી ૧૮ જૂન, ૨૦૧૮ના રોજ હાથ ધરાય ત્યાં સુધી બિલ્ડર્સ, ડેવલપર્સ દ્વારા નવા કોઇ થર્ડ પાર્ટી રાઇટ્સ ઊભા કરી શકશે નહીં. એમ છતાં કલેક્ટર કચેરીના ૧૧ મેના પંચનામામાં આઠ નવા લોકો ફ્લેટમાં રહેવા આવી ગયા હતા. એમાંથી પાંચ એવા ફ્લેટમાં હતા જેમને હજુ સુધી બીયુ પણ અપાઇ નથી. આમ, ભાજપ અને તંત્રની મીલીભગતથી બેરોકટોક ચાલી રહેલી પ્રવૃત્તિ સામે હિન્દુ જાગરણ મંચના નેજા હેઠળ જનઆંદોલન છેડ્યું છે તેમ છતાં તંત્રના પેટનું પાણી હાલતુ નથી. કલેક્ટર કચેરીએ શુક્રવારે વર્ષા ફ્લેટના બિલ્ડીંગ પર નોટિસ ચીપકાવીને જણાવ્યું છે કે, હાઇકોર્ટે આપેલી સૂચના છતાં આઠ નવા લોકો રહેવા આવ્યા છે તે બાબત હાઇકોર્ટના હુકમની સૂચનાઓના અનાદર સમાન હોવાથી જરૂરી તકેદારી રાખવા જણાવવામાં આવે છે.